EkBass/fiwiki-20250220-pages-articles huggingface dataset:
Z-kone

Z-kone on maailman suurin röntgensädegeneraattori. Se on suunniteltu eri materiaalien testaukseen suuressa paineessa sekä äärimmäisissä lämpötiloissa. Järjestelmää ylläpitää Sandia National Laboratories aikomuksena kerätä tietoa, joka auttaisi ydinaseen prosessien tietokonemallinnuksessa. Z-kone sijaitsee Albuquerquessa, New Mexicossa, Yhdysvalloissa. == Aiheesta muualla == * Z Machine Home Page * Z machine melts diamond to puddle * Tieteen Kuvalehden artikkeli Luokka:Ydintutkimuslaitokset Luokka:Yhdysvaltain tutkimuslaitokset Luokka:New Mexico Luokka:Yhdysvaltain ydinaseohjelma
Uru

Uru on Marvel-kustantamon sarjakuvissa esiintyvä kuvitteellinen metalli. Sitä esiintyy Asgardin ulottuvuudessa ja se tunnetaan varsinkin siitä, että ukkosenjumala Thorin Mjolnir-vasara on tehty kyseisestä metallista. Urun luonteenomaista pintaa kuvataan usein ”huonolaatuiseksi takoraudaksi”. == Tuntomerkkejä == Uru on erittäin kestävä metalli ja erityisen hyvää lumousten sisällyttämiselle. Metalli ei kiillä, eikä sitä ole helppo takoa tai käsitellä. Kaikenlaiset muokkaukset ja taontatoimenpiteet vaativatkin äärimmäisiä toimenpiteitä. Uru on niin kestävää, että ahjon lämpötilan pitäisi lähennellä tähtien sydämissä tavattavia lämpötiloja (noin 107 °C). Koska Uru on kuitenkin herkkä magialle, sitä voidaan työstää suhteellisen helposti maagisessa ahjossa. Metallin työstämisen vaiva kannattaa, sillä urusta tehdyt aseet ja varusteet (varsinkin lumotut sellaiset) ovat Marvel-universumin kestävimpiä. Urun tarkkoja ominaisuuksia on vaikea arvioida. Koska useimmat siitä valmistetut aseet on lumottu, on metallin perusominaisuuksia vaikea arvioida tieteellisten mittaustoimenpiteiden avulla. Mjolnir on kuitenkin useasti joutunut suurien paineiden ja lämpötilan vaihtelujen alaiseksi, eikä uru ole koskaan osoittanut väsymisen merkkejä. Thor on esimerkiksi murskannut Mjolnirillä meteoriitteja avaruuden kylmyydessä. Ainoastaan Perrikus-niminen olento on halkaissut Mjolnirin ja Uroc Pysäyttämättömän urusta tehty käsi murskaantui, kun se jäähdytettiin ensin nestemäisessä typessä ja ammuttiin sitten hajalle kiväärillä. Urun pääasiallinen ominaisuus onkin toimia maagisena katalyyttina. Uru voi sisältää voimakkaita ja useita samanaikaisia loitsuja vailla vaikeuksia. Se imee magiaa kuin sieni ja ohjaa sen myöhemmin lumousten mukaisesti käyttäjäänsä. Onkin spekuloitu, että urun ja käyttäjän välillä on eräänlainen symbioottinen suhde, Thor esimerkiksi lainaa Mjolnirille omaa voimaansa ja tekee siitä näin voimakkaamman ja kestävämmän aseen. Urun sähkönjohtavuus on tuntematon. == Käyttötavat == Kestävyytensä ja maagisten ominaisuuksiensa vuoksi urusta taotaan usein korkealaatuisia aseita Asgardin sotureille. Ainakin seuraavilla henkilöillä tiedetään olevan urusta taottuja varusteita tai aseita: * Thorin vasara, Mjolnir * Odinin keihäs, Gungnir * Beta-Billin vasara, Myrskynmurtaja * Geirrodurin keihäs, Tordenstock * Uroc Pysäyttämättömän ruumis * Vidarin sauva * Heimdallin miekka * Rautamiehen ”ThorBuster” -haarniska Asgardissa majailevat peikot ovat myös käyttäneet Urua. == Esiintyminen ja vaarat == Urua löydetään ainoastaan Asgardista. Se on yksi kallisarvoisimmista metalleista, joita kääpiöt kaivavat synkistä kaivoksistaan Asgardissa. On erittäin vaarallista lisätä uruun pysyvä ja muuttamaton loitsu, ja ainoastaan kaikkein kokeneimpien velhojen tulisi yrittää sitä. Jumalien tapaista olentoa vaaditaankin usein suorittamaan niin vaativa toimenpide. Vaikka uru voi imeä itseensä valtavia määriä maagista ja tavallista energiaa, sen rakenne saattaa silti tulla epävakaaksi ja räjähtää. Luokka:Kuvitteelliset aineet ja materiaalit Luokka:Marvel-universumin käsitteet ja esineet
Chapter 7

Chapter 7 on Yhdysvaltojen konkurssilainsäädännön alainen likvidointiprosessi. Chapter 7 on yleisin konkurssimuoto Yhdysvalloissa ja sitä voi hakea sekä yksityishenkilö että yritys. Kyseisessä konkurssityypissä velallisen lähes kaikki velat pyyhitään pois. Yleisiä poikkeuksia tähän ovat muun muassa elatusmaksut, useimmat opintolainat sekä verovelat. Konkurssia hakevan omaisuus likvidoidaan, mutta henkilökohtaista omaisuutta suojataan tiettyihin dollarirajoihin asti. Joissakin tapauksissa velallisen on mahdollista säilyttää esimerkiksi asuntonsa tai autonsa. Jotta velallinen hyväksytään Chapter 7 -menettelyyn, hänellä on oltava niin vähän tuloja, ettei hänen katsota pystyvän maksamaan velkaansa. Muussa tapauksessa hän voi joutua hakemaan esimerkiksi Chapter 13 -konkurssia, johon kuuluu 3–5 vuoden maksujärjestely. Chapter 7 -konkurssiin ei voi hakea uudelleen seuraavan kahdeksan vuoden aikana.Hudson, s. 206–212. == Lähteet == * === Viitteet === == Katso myös == *Chapter 11 Luokka:Yhdysvaltain laki
Kim Raver

Kimberly Jayne Raver (s. 15. maaliskuuta 1969) on yhdysvaltalainen näyttelijä. Hänet tunnetaan parhaiten rooleistaan Kim Zambranon roolista televisiosarjassa Hädän hetkellä, Audrey Rainesin roolista sarjassa 24 ja Teddy Altmanin roolista sarjassa Greyn anatomia. == Elämäkerta == Kim Raver syntyi ja kasvoi New Yorkissa. 6–9-vuotiaana hänellä oli vakituinen rooli lasten tv-sarjassa Seesamtie. Tämän jälkeen nuori näyttelijätär liittyi Off-Off-Broadwayn ensimmäiseen lastenteatteriin. Raver opiskeli taideaineita Bostonin yliopistossa. Hän opiskelee edelleen teatteria New Yorkissa opettajansa Wynn Handmannin johdolla. Raver puhuu sujuvaa ranskaa sekä saksaa, jonka oppi lapsena saksalaissyntyiseltä äidiltään. Aikuisena Raver näytteli ensin mainoksissa ennen läpimurtoaan näyttelijänä Broadwaylla Philip Barryn näytelmässä Holiday, jossa näytteli yhdessä Laura Linneyn ja Tony Goldwynin kanssa.IMDb - Kim Raver - Bio Vuosina 1999–2004 Raver esiintyi televisiosarjassa Hädän hetkellä. Tämän jälkeen hän esitti Audrey Rainesia sarjassa 24. Vuosina 2006 ja 2007 Kim Raver näytteli ABC-televisioyhtiön sarjassa Yhdeksän yhteyttä.IMDb - Kim Raver Vuonna 2008 hän sai Nico Reillyn osan sarjasta Lipstick Jungle. Sarja kuitenkin lopetettiin kahden kauden jälkeen. Syksystä 2009 alkaen Raver on esittänyt kirurgi Teddy Altmania sarjassa Greyn anatomia. Tammikuussa 2010 hänen roolistaan tehtiin vakituinen.Entertainment Weekly - Kim Raver becomes series regular on 'Grey's Anatomy' Raver on naimisissa ranskalaisen ohjaajan Manuel Boyerin kanssa. Heillä on kaksi lasta (s. 2002 ja 2007).People - 24's Kim Raver Welcomes Baby No. 2 == Filmografia == ===Elokuvat=== * Menendez: A Killing in Beverly Hills (1994) – Linda * Martin & Orloff (2002) – Kashia * Mind the Gap (2004) – Vicki Walters * Haunting Sarah (2005) – Erica Rose/Heather Rose * Keep Your Distance (2005) – Susan Dailey * Yö museossa (2006) – Erica Daley * Prisoner (2007) – Renee * Inside the Box (2009) – Samantha Hathaway ===Televisiosarjat=== * Seesamtie (1975–1978) * Central Park West (1995) – Deanne Landers (3 jaksoa) * Oikeus ja kohtuus (1996) – Victoria Keenan (1 jakso) * Kova laki (1997) – Wendy Karmel (1 jakso) * Spin City (1997) – Jeannie (1 jakso) * Trinity (1998) – Clarissa McCallister (3 jaksoa) * Hädän hetkellä (1999–2004) – Kim Zambrano (vakituinen rooli) * Teho-osasto (2002) – Kim Zambrano (1 jakso) * Diili (2004) – oma itsensä (1 jakso) * 24 (2005–2006) – Audrey Raines (vakituinen rooli) * Yhdeksän yhteyttä (2006-2007) – Kathryn Hale (vakituinen rooli) * Lipstick Jungle (2008–2009) – Nico Reilly (vakituinen rooli) * Greyn anatomia (2009– ) – Tri. Teddy Altman (vakituinen rooli) ==Lähteet== ==Aiheesta muualla== * *Kim Raver Internet Broadway Databasessa *Kim Raver TV.com- sivustolla Luokka:Yhdysvaltalaiset näyttelijät Luokka:Vuonna 1969 syntyneet Luokka:Elävät henkilöt
Rebekka

Rebekka tai Rebecca voi tarkoittaa ainakin seuraavia: * Rebekka, Vanhan testamentin henkilö * Rebekka tai Rebecca, naisen etunimi * Rebekka, Johannes Takasen marmoriveistos * Rebekka, Daphne du Maurierin romaani * Rebekka (engl. Rebecca), Daphne du Maurierin romaaniin perustuva Alfred Hitchcockin elokuva vuodelta 1940 * Rebecca, du Maurierin romaaniin perustuva Ben Wheatleyn elokuva vuodelta 2020 * Rebecca, du Maurierin romaaniin perustuva brittiläis- saksalainen minisarja vuodelta 1997 * Rebecca, kaupunki Georgian osavaltiossa Yhdysvalloissa.
James H. Clark

James H. "Jim" Clark (s. 23. maaliskuuta 1944) on yhdysvaltalainen tunnettu yrittäjä ja entinen tietotekniikkatutkija. Hän on perustanut useita tunnettuja Piilaaksossa toimivia teknologiayhtiöitä, kuten Silicon Graphicsin, Netscape Communications Corporationin ja Healtheonin. Clarkilla on tietojenkäsittelytieteen tohtorin tutkinto Utahin yliopistosta vuodelta 1974. == Kirjallisuutta == * Michael Lewis: Se kaikkein uusin - tarina Piilaaksosta (ISBN 951-0-25448-7) Luokka:SGI Luokka:Yhdysvaltalaiset tietotekniikan kehittäjät Luokka:Vuonna 1944 syntyneet Luokka:Elävät henkilöt
Debentuuri

Debentuuri (debentuurilaina) on yrityksen liikkeeseen laskema joukkolaina. Yhtiön konkurssissa debentuurin asema on huonompi kuin muiden joukkolainojen ja sitoumusten, mutta parempi kuin osakkeenomistajien. Debentuurit ovat usein jälkimarkkinakelpoisia, joten niillä voidaan käydä rahoitusmarkkinoilla kauppaa. Tämä toteutetaan siten, että lainasumma jaetaan velkakirjoiksi, joita sijoittajat voivat merkitä tai ostaa. Debentuurin arvo ilmaistaan prosentteina sen nimellisarvosta. Joukkolainoja suuremman riskin takia debentuurien tuoton pitäisi olla suurempi kuin joukkolainojen. == Katso myös == * Obligaatio ==Lähteet== Luokka:Arvopaperioikeus Luokka:Rahoitus
Patikointi

Patikointi on retkeilyn muoto, jossa edetään maastossa kävellen. Patikointitapoja on useita, esimerkiksi kävely ilman varusteita, päiväretki kevyillä varusteilla ja varsinainen eräretkeily, jossa kannetaan kaikki tarvittava mukana. Patikoiminen tapahtuu usein luonnossa, ja luonnon tarkkailu on eräs osa patikointia. Myös kaupunkipatikointi ja tutustuminen erilaisiin kulttuureihin eri puolilla maailmaa on nykyään suosittua. Rauhallinen liikkumistahti edesauttaa havainnoimaan ympäröivää luontoa ja ympäristöä, sillä patikoinnissa ei ole kyse urheilusuorituksesta. Patikoinnin helpottamiseksi ja luonnon säästämiseksi kohteisiin on rakennettu ja merkitty vaellus- ja retkeily­reittejä. Patikoijille on myös julkaistu kohdeoppaita.Esimerkki kohdeoppaasta: } == Varusteet == Patikointivarusteet voidaan ryhmitellä käytön mukaan esimerkiksi: *patikoidessa tarvittavat, eli vaatteet ja kevyet kantolaitteetvaatteista: Aulio 1990, 18-41, kantolaitteista: Aulio 1990, 82-94 *ruokaillessa tarvittavat, eli keittimet, astiat ja retkiruuatretkiruuista ja ruuanvalmistuksesta retkellä: Aulio 1990, 303-363 *yöpyessä tarvittavat, eli makuupussit, teltat yms.makuupusseista: Aulio 1990, 66-71, teltoista: Aulio 1990, 272-280 ==Lähteet== * * ===Viitteet=== Luokka:Retkeily Luokka:Kävely
Peter Lindbäck

Rolf Peter Lindbäck (s. 14. kesäkuuta 1955 Helsinki)Kuka kukin on 2007, Otava 2006 on Ahvenanmaan valtionviraston nykyinen maaherra. Hän on koulutukseltaan varatuomari. Peter Lindbäck opiskeli Helsingin yliopistossa, josta hän valmistui oikeustieteen kandidaatiksi 1981. Hän työskenteli vuodet 1984–1987 Ahvenanmaan tuomiokunnassa. Vuonna 1987 hänet nimitettiin Ahvenanmaan maakuntahallituksen vs. kansliapäälliköksi. Lindbäck nimitettiin Ahvenanmaan maaherraksi vuonna 1999. Hänen edeltäjänsä oli eläkkeelle jäänyt Henrik Gustafsson. Lindbäck myös edustaa Porvoon hiippakuntaa luterilaisen kirkon kirkolliskokouksessa.Kirkolliskokous 2008-2012 Vuonna 2015 Lindbäck nimitettiin jälleen Ahvenanmaan valtionviraston maaherran virkaan 31.3.2023 päättyväksi määräajaksi. == Lähteet == * Sisäasiainministeriö ( Arkistoitu) * Helsingin Sanomat (Sivua ei löydy) === Viitteet === Luokka:Aluehallintovirastojen ylijohtajat Luokka:Suomen evankelis-luterilaisen kirkon kirkolliskokousedustajat Luokka:Suomalaiset juristit Luokka:Ahvenanmaan maaherrat Luokka:Vuonna 1955 syntyneet Luokka:Elävät henkilöt
Porintie

Porintie voi tarkoittaa seuraavia teitä. * Valtatie 2 * Valtatie 8 * Valtatie 11 * Valtatie 12 * Valtatie 23
Sira

Sira ( sīra 'elämäntaival') tai Sīrat Rasūl Allāh (arab. سيرة رسول الله‎ 'Jumalan lähettilään elämäkerta') on lukuisista Muhammedin elämäkerroista käytetty arabiankielinen nimitys. Ne ovat Muhammedin elämää ja islamin varhaisvaiheita koskevan tiedon pääasiallinen lähde. Islaminuskon nykypäiviin säilynyt kirjallinen tuotanto alkaa vasta 800-luvulla julkaistuna hadith- kirjallisuutena. Koraanin joitakin osia on kuitenkin säilynyt jopa 600-luvulta. Jälkipolville säilyneet Muhammadin elämäkerrat ovat kirjoitettu myöhään. Niissä esiintyy hadith-kokoelmien tapaan 800-luvun näkemyksiä ja teologisia oppeja.Hämeen-Anttila: Islamin monimuotoisuus, s. 14–18. == Varhaiset elämäkerrat == Tärkein varhainen perimätiedon kokoaja ja merkitsijä oli Ibn Ishaq (k. 767). Hänen teoksensa ei ole säilynyt sellaisenaan vaan hänen oppilaidensa lyhennelminä. Tunnetuin näistä editioista on Ibn Hishamin (k. 833) laatima Sirat Rasul Allah. Tämä yhteensulautunut työ on saavuttanut lähes kanonisoidun aseman islamilaisessa kirjallisuudessa. Professori Jaakko Hämeen-Anttila on kääntänyt Ibn Hishamin teoksen nimellä Profeetta Muhammadin elämäkerta vuonna 1999. A. Guillaume on kääntänyt englanniksi Ibn Hishamin teoksen, jota on täydennetty al-Tabarilta saaduilla teksteillä. Tämä Ibn Ishaqin kirjoittamaksi nimetty laaja teos löytyy verkosta useina versioina. == Autenttisuus == Islamilaisessa maailmassa Ibn Ishaqin varhainen elämäkerta Profeetta Muhammedista on saavuttanut vakiintuneen aseman, ja kaikki muut elämäkerrat perustuvat siihen. Uutta perimätietoa Muhammedista on silti syntynyt myös 800-luvun alun jälkeen jopa nykyaikaan asti (esimerkiksi Muhammedin jäähyväissaarna). Vaikka islamin käsitys Muhammedin elämänvaiheista perustuu Ibn Ishaqin elämäkertaan, uskonnollisiin laintulkintoihin sitä ei käytetä. Šarian sisältöä perustellaan Koraanin ja arvostettujen hadith- kokoelmien avulla. Historioitsijoiden näkemykset elämäkertojen aitoudesta eroavat: jotkut, kuten William Montgomery Watt, pitävät niitä pääsääntöisesti luotettavina lähteina, kun taas toiset, muun muassa Patricia Crone, suhtautuvat niihin varauksellisemmin. Skeptisen kannan mukaan Muhammedin elämän ja sen kirjaamisen välillä ehti kulua niin pitkä aika – noin 200 vuotta – ettei yhtään tarinaa voi pitää luotettavana. Ensimmäiseksi tämän kannan esitti Ignaz Goldziher 1890-luvulla.Berg, 2000, s. 13 == Katso myös == * Ibn Ishaq * Ibn Hisham *Luettelo profeetta Muhammedin elämäkerroista == Lähteet == * === Viitteet === Luokka:Islamilaiset käsitteet Luokka:Islamilaiset teokset Luokka:Jumalan lähettilään elämäkerta Luokka:Muhammed kulttuurissa
Koinos

Koinos Polemokrateen poika (, kuoli 326 eaa.) oli makedonialainen sotilas Aleksanteri Suuren armeijassa. Aleksanteri Suuren hyökätessä Illyriaan Koinos johti Elimiotiksen maakunnan jalkaväkiosastoa (taksis, noin 1500 miestä). Hän oli luultavasti kunnostautunut sodassa jo Filippos II:n aikana. Koinos johti osastoaan myös Granikosjoen taistelussa, Issoksen taistelussa, Tyroksen piirityksessä ja Gaugamelan taistelussa, jossa hän haavoittui pahasti. Halikarnassoksen piirityksen jälkeen Koinos sai tehtäväksi viedä Makedoniaan kaikki sotilaat, jotka olivat vuoden aikana menneet naimisiin. Luultavasti Koinos oli myös mennyt naimisiin samana aikana. Koinos oli naimisissa Parmenionin tyttären kanssa, ja pari saikin pian pojan, jonka nimeksi tuli Perdikkas. Sogdian sotaretken aikana Koinos johti erillistä joukkoa persialaisen Artabazoksen kanssa. Heidän tehtäväkseen tuli kukistaa Spitamenes, joka kapinoi pian sen jälkeen, kun Aleksanteri Suuri oli vallannut Persian. Filotaan salajuonen yhteydessä Koinos oli yksi niistä, jotka syyttivät Filotasta, joka itse asiassa oli myös Koinoksen lanko. Koinos säästyi Filotaan ja oman appensa Parmenionin kohtalolta ja sai tämän jälkeen kuninkaan luottamuksen. Intian sotaretken aikana Koinos oli ainoa, joka uskalsi neuvoa Aleksanteria sotaretken lopettamiseksi. Koinos kuoli kuitenkin pian sen jälkeen, kun armeija kääntyi takaisin. == Aiheesta muualla == * Coenus - Wiki Classical Dictionary Luokka:Antiikin kreikkalaiset sotilaat
Nikanor

Nikanor voi tarkoittaa ainakin seuraavia henkilöitä: * Nikanor Antipatroksen poika, Makedonian hallitsijan poika, jonka Olympias murhasi * Nikanor Parmenionin poika, Aleksanteri Suuren sotapäällikkö * Nikanor Stageiralainen, Aleksanteri Suuren alainen, joka lähetettiin Olympiaan ilmoittamaan, että kreikkalaisten kaupunkivaltioiden oli otettava takaisin kaikki maanpakoon ajetut. * Pyhä Nikanor, juutalaissyntyinen varhaiskristitty diakoni, lähetystyöntekijä ja marttyyri hr:Nikanor
William Montgomery Watt

William Montgomery Watt (14. maaliskuuta 1909 Ceres – 24. syyskuuta 2006 Edinburgh) oli brittiläinen islamin tutkija, orientalisti ja anglikaaninen pappi. Häntä kutsuttiin toisinaan nimellä "viimeinen orientalisti", mikä viittasi hänen jälkeensä tapahtuneeseen murrokseen islamin tutkimuksessa. == Teokset == Watt kirjoitti yli kolmekymmentä teosta, muun muassa kirjan Islamic Political Thought (1968) ja Muslim-Christian Encounters: Perceptions and Misconceptions (1991). Niistä tunnetuin on hänen kaksiosainen Muhammed- elämäkertansa Muhammad at Mecca (1953)Watt, 1953 ja Muhammad at Medina (1956)Watt, 1956. == Näkemykset == Toisin kuin 1800-luvun lopun saksaksi kirjoittaneet orientalistit, kuten Ignaz Goldziher, Watt uskoi siihen, että 800-luvun islamilainen hadith-kirjallisuus kertoi luotettavasti Muhammedin puheista ja toiminnasta. Watt vakuutti, että vaikka haditheissa joskus voikin esiintyä tendenssimäistä korostusta, niiden esittämät faktat ovat pääosin kohdillaan. Tämän puolesta puhuu arabien valtava kiinnostus omaa historiaansa kohtaan. Watt esitti kriitikoille kysymyksen: ”Kuka olisi ottanut vaivakseen keksiä tämän konstikkaan tarinan ja mistä syystä?Watt, 1953, s. xiv Watt katsoi, että islaminuskon ja länsimaisen tieteen tulosten välillä ei tarvitse olla ylittämätöntä kuilua. Jos muslimit eivät hyväksy joitakin länsimaisen tieteen tuloksia, syynä voi olla se, että länsimaiset tutkijat eivät itse ole noudattaneet tieteellisiä periaatteita. Toisaalta on todennäköisesti myös niin, että islamin vähemmän tärkeissä doktriineissa on joitakin uudelleen muotoilun mahdollisuuksia.Watt, 1953, s. x Watt uskoi, että Koraani oli jumalallisen inspiraation tulosta, mutta ei kuitenkaan virheetön.Interview: William Montgomery Watt Watt tunnetaan siitä, että hän rukoili muslimien puolesta. Hän kertoi rukoilevansa seuraavin sanoin: "Oi Isä, Poika ja Pyhä Henki, anna tapahtua niin, että koko islamin talo (dar al-islam) ja me kristityt heidän kanssaan voisimme tuntea Sinut paremmin, palvella Sinua paremmin ja rakastaa Sinua enemmän. Aamen." == Jälkimaine == Watt oli aikanaan yksi arvostetuimmista 1900-luvun islamin tutkijoista, jonka teoksiin 1900-luvun puolivälin arabistit vankasti luottivat.Hämeen-Anttila 1998, s. 13 Luottamus islamilaisiin lähteisiin muiden arabistien jo horjuessa palkittiin erityisesti islamilaisella puolella, missä häntä kutsuttiin "viimeiseksi orientalistiksi". Nykyään Wattin teokset ovat länsimaisten arabistien keskuudessa menettäneet arvovaltansa.Hämeen-Anttila 1998, s. 13 == Lähteet == * * * ===Viitteet=== Luokka:Islamin tutkijat Luokka:Brittiläiset tieteilijät Luokka:Vuonna 1909 syntyneet Luokka:Vuonna 2006 kuolleet
Rapla

Rapla () on epäitsenäinen kaupunki Keski-Virossa Raplan kunnassa. Se on Raplamaan maakunnan keskus. Kaupungin asukasluku on 5 618 (vuonna 2008). Rapla sijaitsee Raplan kunnan keskellä, Tallinnasta 50 kilometriä etelään. == Liikenne == Raplasta on rautatieyhteys Tallinnaan ja Lellen kautta Pärnuun ja Viljandiin. Vuosina 1931–1968 käytössä ollut Rapla–Virtsu-rata johti 68 kilometrin matkan Raplasta Virtsun satamaan. Rapla kirik1.jpg| Raplan kirkko. Rapla jaamahoone2.jpg| Raplan rautatieasema. Rapla kivisild2.jpg| Raplan kivisilta. ==Väestö== Vuoden 2011 väestönlaskennan mukaan Raplan epäitsenäisessä kaupungissa oli 5 202 asukasta, joista 4 980 (95,7 %) oli virolaisia, 138 (2,7 %) venäläisiä ja 78 (1,5 %) muita kansallisuuksia. ==Lähteet== == Aiheesta muualla == *Matkailusivusto Eestigiid.ee viroksi * Luokka:Viron epäitsenäiset kaupungit
Painin maailmanmestaruuskilpailut 2006

Vuoden 2006 painin maailmanmestaruuskilpailut järjestettiin 25. syyskuuta–1. lokakuuta Kiinan Kantonissa. Lajeina olivat kreikkalais-roomalainen paini, vapaapaini ja naispaini, joissa kussakin painittiin seitsemässä painoluokassa. ==Mitalistit== ===Kreikkalais-roomalainen paini=== Sarja Kultaa Hopeaa Pronssia 55,0 kg Hamid Soryan Reihanpour Rövşən Bayramov Lindsey Durlacher Park Eun-chul 60,0 kg Joseph Warren David Bedinadze Bunyamin Emik Vjatšeslav Djaste 66,0 kg Li Yanyan Kanatbek Begalijev Sergei Kovalenko Justin Harry Lester 74,0 kg Vladimir Šatskih Marko Yli-Hannuksela Manutšar Kvirkvelia Mark Madsen Overgaard 84,0 kg Mohamad Abd El Fatah Nazmi Avluca Aleksei Mišin Hassan Tahmasebi 96,0 kg Heiki Nabi Marek Švec Kalojan Dintšev Hamza Yerlikaya 120,0 kg Hasan Barojev Mijaín López Sergei Artjuhin İsmail Güzel ===Vapaapaini=== Sarja Kultaa Hopeaa Pronssia 55,0 kg Radoslav Velikov Besik Kuduhov Namiq Abdullayev Samuel Henson 60,0 kg Seyed Mourad Mohammadi Mike Zadick Noriyuki Takatsuka Mavlit Baterov 66,0 kg Bill Zadick Otar Tušišvili Geandry Garzon Caballero Andri Stadnik 74,0 kg Ilragim Aldatov Ali Bazri Asghar Soslan Tigijev Don Pritzlaff 84,0 kg Sažid Sažidov Revaz Mindorašvili Reza Yasdani Zaurbek Sogijev 96,0 kg Hadžimurat Gatsalov Giorgi Gogšelidze Michel Batista Ruslan Šeikov 120,0 kg Artur Taimazov Kuramagomed Kuramagomedov Fardin Masoumi Valadi Ruslan Basijev ===Naisten paini=== Sarja Kultaa Hopeaa Pronssia 48,0 kg Chiharu Ichō Ren Xuecheng Iwona Matkowska-Sadowska Francine de Paola 51,0 kg Hitomi Sakamoto Lyndsay Belisle Patricia Miranda Aljona Adašinskaja 55,0 kg Saori Yoshida Marija Jegorova Minerva Montero Perez Ida-Theres Karlsson 59,0 kg Ayako Shota Su Lihui Alka Tomar Natalija Synyšyn 63,0 kg Kaori Ichō Xu Hai Yan Monika Rogien Helena Allandi 67,0 kg Jing Rui Xue Martine Dugrenier Maria Müller Eri Sakamoto 72,0 kg Stanka Zlateva-Hristova Kyōko Hamaguchi Jelena Perepelkina Kristie Marano == Lähteet == * Foldeak.com:in painitietokanta ==Aiheesta muualla== *FILA:n MM-kisasivut 2006 Luokka:Kantonin urheilu Luokka:Kiinan urheilutapahtumat Luokka:Vuoden 2006 urheilu
Haanjamaa

Haanjamaa on Viron kaakkoiskulmalla Võrumaan maakunnassa oleva maan korkein alue. Haanjan keskiosassa korkeimmalle kohoaa Iso Munamäki, joka 318 metriin nousevana on Viron korkein paikka. Korkein alue on 15 neliökilometrin laajuinen ja koko ylänköalueen pinta-ala on 900 neliökilometriä. Muita korkeita huippuja ovat Vallamägi (297 m) ja Kerekunnumägi (296 m). Haanjan luonnonpuisto perustettiin vuonna 1991, ja sen pinta-ala on 16 903 hehtaaria. == Lähteet == Luokka:Viron luonnonsuojelualueet Luokka:Võrumaa
Ford Granada

Ford Granada on Fordin valmistama henkilöauto, jonka tuotanto on lopetettu. ==Mk-1== 1970-luvun alussa Britannian ja Saksan Ford-tehtaat toivat markkinoille uuden yhteisen mallin. Ford Granada oli Euroopan Fordin "lippulaiva" ja aluksi saatavana ainoastaan V6-moottorilla. Britit käyttivät 2,5- ja 3,0-litraisia Essex-moottoreita ja saksalaiset 2,3- ja 2,6-litraisia Cologne-moottoreita. Granadan rinnakkaismallissa Consulissa oli 1,7 V4 (jota on käytetty myös Saabeissa) ja 2,0 ohc -moottori, sekä valinnaisena V6-moottorit. Granadaa sai sekä 4v-manuaalina että 3v-automaattina. Perä oli aina 8" (8-tuumainen). Kori oli itsekantava ja useimmiten 4-ovinen, tai 5-ovinen farmari, mutta myös 2-ovisia tehtiin. 2-oviset coupet ovat kuitenkin harvinaisia. Näistä kaikista harvinaisin on ns. "Coca-cola - Coupe" jota valmistettiin vain -71-74. Sen jälkeen tuli ns. "suorakylki coupe". Coupe- malleista luovuttiin vuoden 1977 lopussa kokonaan, kun Mk1 Granadan valmistus loppui. === Perana Granada === Perana Granada oli harvinainen Etelä-Afrikassa valmistettu 5,0-litrainen V8 (302 cid) -erikoisversio, jota ei ollut tarkoitettu Euroopan markkinoille. ==Mk-2== 1980 tuli kulmikkaampi, suoralinjainen "kakkoskoppa", jossa myös sisustus oli uusi. Ghia mallit oli kaksivärisiä, pääsäännöllisesti katto oli matta musta metallivärisesissa autoissa. Alusta ja tekniikka sen sijaan olivat samaa hyväksi havaittua peruskonstruktiota. Jousitukseen, iskunvaimentimiin ja kallistuksenvakaimiin tuli parannuksia. Takavakain tuli Ghia-X malliin. Myös Lukkoperää sai lisävarusteena. Moottoreina olivat 1,7-litrainen V4, 2,0-litrainen ohc, 2,3-litrainen V6 ja 2,8-litrainen V6, jotka olivat käytössä osoittautuneet luotettavimmiksi. Viimeisiin malleihin sai myös 5-vaihteista "type-9" -vaihteistoa. Granadan valmistus loppui 1985, jolloin se korvattiin Scorpiolla. Scorpiossa oli aluksi samat moottorit kuin Granadoissa. ==Aiheesta muualla== *Ford Granada Consul Granada, Ford Luokka:E-segmentin autot Luokka:1970-luvun autot Luokka:1980-luvun autot
Heli Sutela

Heli Salla Tuulia Sutela (s. 24. toukokuuta 1968, Lappeenranta) on suomalainen näyttelijä ja koomikko, joka tekee myös stand up -komediaa. == Ura == Sutela kirjoitti yli­oppilaaksi vuonna 1988. Samana vuonna hän aloitti opinnot Teatterikorkeakoulussa näyttelijän­työn laitoksella, josta valmistui 1992. Hän korotti näyttelijän­tutkinnon teatteri­taiteen maisteriksi vuonna 1997. Sutela on esiintynyt uransa aikana kotimaisissa televisio­sarjoissa, kuten Viemäri- TV:ssä. Suuren yleisön tietoisuuteen hän nousi varsinaisesti vasta Kumman kaa -sarjan Anne Nyberginä. Hän käsi­kirjoitti sarjan yhdessä Minna Koskelan kanssa. Hän on esiintynyt koti­maisessa elo­kuvassa Vares – yksityisetsivä (2004). Heli Sutela oli Leea Klemolan ohjaaman Seksuaali-näytelmän pää­roolissa Aurinkoteatterissa vuonna 1998. Hän on näytellyt muissakin teattereissa, kuten Helsingin Kaupunginteatterissa, Espoon Kaupunginteatterissa ja Tampereen Työväen Teatterissa. Lisäksi Sutela on tehnyt stand up -komiikkaa. Keväällä 2010 alkoi Kummanki kaa ja mukana myös Vesa -lavakiertue, joka perustuu Kumman kaa -televisio­sarjaan. Sutela esiintyy kiertueella yhdessä Minna Koskelan ja Ilkka Merivaaran kanssa. Sutelan ja Koskelan samasta aiheesta käsi­kirjoittama sarja­kuva oli Sarjakuva-Finlandian ehdokkaana vuonna 2014. Vuonna 2016 Sutela valitsi Sarja­kuva-Finlandian voittajan. Sutela toimi ääninäyttelijänä Disneyn elo­kuvassa Bolt. == Filmografia == Elokuvat Elokuvat Elokuvat Vuosi Nimi Rooli 1991 Punainen huone Kukka-Maaria 1993 Viiniä, rakas äiti (meidän on vielä rokattava) Sisko 1993 Myötä ja vasta 1995 Tunneli 1997 Omassa vuoteessa vaimo 1999 Force majeure luutnantti 2001 Isän kuva äiti 2003 Nousukausi siivooja 2004 Juoksu­haudantie rouva Mäkinen 2004 Vares – yksityisetsivä Lissu, Eevan ystävä 2006 Kodit ja kalusteet Lea 2009 Älä ruoki lamaa 2012 Tähtitaivas talon yllä Tyyne 40-luvulla 2014 Kummeli V Helena, Sirkka 2016 Todella kiihottavaa Liisa 2017 Mäki, kelkka ja Jussi äiti 2022 Hyväveli Televisio Televisio Televisio Vuosi Sarja Rooli 1989 Viemäri-TV useita 1995 Lapinlahden Linnut useita 1997 Verisiskot 1998 Ihmeidentekijät Päivikki Rummukainen 1999 Pieni pala Jumalaa 2000 Raid kampaaja Mussukka 2000 Ratikka- Raimo Leila Korhonen 2001 Vaimonsa mies Ursula 2001 Benner & Benner Meri 2003–2005 Kumman kaa Anne Ny­berg 2006 Tikkurila-trilogia Lea 2008 Harvoin tarjolla Baiba Huris­salo 2008, 2009 Kotikatu Katja 2014 Myllyrinne Company useita 2017 Aallon­murtaja Diana 2019 Melkein totta Eeva 2019–2020 Justimus esittää: Duo Samun äiti 2020 Makkari Tuulia 2021 Lauma panelisti Luottomies alus­vaate­liikkeen myyjä 2022 Rakkaat lapset Hilkka ;Muut esiintymiset * Kotiteollisuus: Mahti­sanat (musiikki­video, 2009) ;Ääninäyttelijänä == Lähteet == == Aiheesta muualla == * Luokka:Suomalaiset televisionäyttelijät Luokka:Suomalaiset teatterinäyttelijät Luokka:Suomalaiset stand up -koomikot Luokka:Vuonna 1968 syntyneet Luokka:Elävät henkilöt
Abu Mena

Abu Mena on varhaiskristillinen pyhiinvaelluskohde ja entinen asutuskeskus Aleksandrian länsipuolella Egyptissä. Paikan uskonnollinen asema liittyy marttyyri Menas Egyptiläisen tarinaan, jonka haudan päälle paikalle rakennettiin martyrion 300-luvun lopulla. Tunnetuiksi tulivat myös pyhiinvaeltajille myydyt Menan ampullat. Sasanidit tuhosivat kohteen 600-luvun alkupuolella ja paikka hylättiin kokonaan 900-luvun jälkeen. Vuodesta 1979 Abu Mena on ollut Unescon maailmanperintöluettelon kohde. ==Kohde== Abu Mena keskusta käsittää aukion, jonka pohjoispuolella on ksenodokheion ja eteläpuolella kirkkoja. Kirkoista tärkein on martyrion Menas Egyptiläisen haudan päällä. Martyrion on rakennettu alun perin 300-luvulla ja sitä on sittemmin laajennettu useampaan otteeseen. Sen itäpuolella on 500-luvun alulla rakennettu basilika ja länsipuolella kastekirkko. Muu kaupunki käsittää asuntoja, teidenvarren kolonnadeja ja kaksi kylpylää. Keskusaukiosta sivuun on myös muutamia kirkkoja, kuten siitä pohjoiseen sijaitseva basilika. Abu Menan kirkot rakennettiin paikallisesta kalkkikivestä. 400-luvulta 600-luvulle Abu Menasta myytiin pyhiinvaeltajille erityisen tunnetuksi tulleita savisia ampulloja, joilla pyhiinvaeltajat saattoivat viedä mukanaan Abu Menan pyhättöjen vettä. Menan ampullojen kuvitus esittää usein Pyhää Menaa ja polvistuvia kameleja. Sittemmin Menan ampulloja on löydetty eri osista entistä Bysantin valtakuntaa ja jopa sen rajojen ulkopuolelta. Abu Mena tuhoutui lähes täysin sasanidien hyökkäyksissä vuosien 616–620 välillä. Tuhojen jälkeen paikka jälleenrakennettiin paljon aikaisempaa pienemmässä mittakaavassa. Paikka oli khalkedonialaisen kirkon kohde, kunnes Arabit valloittivat Egyptin vuosina 639–642. Valloituksen jälkeen Abu Menaa hallitsi koptilainen monofysitinen kirkko. Koptilaisen kirkon patriarkka Mikael I (744–768) rakennutti vanhan martyrionin paikalle basilikan. Koko kohde hylättiin luultavasti 900-luvun paikkeilla. Aby Mena valittiin vuonna 1979 Unescon maailmanperintöluetteloon. Kohde luokiteltiin vuonna 2001 vaarantuneeksi pohjaveden pinnan nousun takia. Kuivana kestävä savinen maaperä ei vettyessään kannata rakennuksia, jotka ovat vaarassa romahtaa. ==Lähteet== Luokka:Unescon maailmanperintökohteet Egyptissä Luokka:Arkeologiset kohteet Egyptissä
Flåmin rata

Flåmin rata () on pistoraide Bergenin radalta Sognevuonon Aurdalsfjorden- vuonon perukkaan, Myrdalin rautatieasemalta Flåmiin. Rataa on kutsuttu insinööritaidon mestarinäytteeksi. Radalla on 20 tunnelia, neljä vesitunnelia ja yksi silta. Alas ylängöltä tullessaan rata tekee tunturin sisällä silmukan. Aikaisemmin Flåmin rata oli vuonolauttojen lisäksi ainoa yhteys Flåmin laaksoon. Nykyisin naapurilaaksosta Lærdalin puolelta ja vastakkaisesta Gudvangenin laaksosta pääsee Flåmin ja Aurdalin kyliin myös maantietunneleita pitkin. Lærdaliin johtava tunneli (norjaksi Lærdalstunnelen) oli valmistuttuaan maailman pisin; kuningas Harald V avasi sen 27. marraskuuta 2000. Flåm on suosittu turistipaikka, ja rautatie on pitkään ollut lähes elinehto. Kuva:NSB El 17 at Flåm.jpg|Radan juna Flåmin asemalla. Kuva:Flambahn P9230250.JPG == Aiheesta muualla == *Kotisivut *Metrojunaportaali (kuvia ja infoa) Luokka:Norjan rautatiet Luokka:Sognin ja Fjordanen läänin liikenne
Aynsley Dunbar

Aynsley Thomas Dunbar (s. 10. tammikuuta 1946 Liverpool) on brittiläinen rock- rumpali, joka on soittanut useiden tunnettujen muusikoiden yhtyeissä. Aynsley Dunbar sai aluksi mainetta John Mayall and The Blues Breakers -yhtyeessä. Vuoden 1966 syksyllä Dunbar oli ehdolla The Jimi Hendrix Experiencen rumpaliksi, mutta hävisi paikan Mitch Mitchellille - kertoman mukaan kruunaa ja klaavaa heittämällä. Vuodesta 1967 Dunbar johti omaa Aynsley Dunbar Retaliation -kokoonpanoaan. Neljä albumia julkaissut yhtye muistetaan nykyisin lähinnä kappaleesta ”Warning”. Black Sabbath teki tästä kappaleesta oman versionsa debyyttialbumilleen. 1970-luvulla Dunbar työskenteli ensin Frank Zappan Mothers of Invention -yhtyeessä ja sitten, vuosina 1973-1974, David Bowien taustayhtyeessä levyillä Pin Ups ja Diamond Dogs. Lisäksi hän soitti Lou Reedin albumilla Berlin (1973). Tämän jälkeen Dunbar vaikutti Journeyssa ja Jefferson Starshipissa. 1980-luvulla Dunbar oli jonkin aikaa Whitesnake- yhtyeen jäsen. Dunbar on soittanut myös kitaristi Jeff Beckin ja rock-yhtye UFOn kanssa. ==Diskografia== ===Aynsley Dunbar Retaliation=== * The Aynsley Dunbar Retaliation (1968) * Doctor Dunbar's Prescription (1969) * To Mum, From Aynsley & The Boys (1969) * Remains To Be Heard (1970) ===Aynsley Dunbar=== * Mutiny (2008) ===Blue Whale=== * Blue Whale (1971) ===John Mayall & the Bluesbreakers=== * A Hard Road (1967) * Looking Back (1969) * So Many Roads (1969) * Thru the Years (1971) ===Frank Zappa=== * Chunga's Revenge (1970) * * 200 Motels (1971) * Just Another Band from L.A. (1972) * Waka/Jawaka (1972) * The Grand Wazoo (1972) * Apostrophe (') (1974) * Playground Psychotics (1992) * Joe's Domage (2004) * Carnegie Hall (2011) ===David Bowie=== *Pin Ups (1973) *Diamond Dogs (1974) ===Lou Reed=== *Berlin (1973) ===Michael Schenker=== *Adventures of the Imagination (2000) ===Mick Ronson=== *Slaughter on 10th Avenue (1974) *Play Don't Worry (1975) ===Nils Lofgren=== *Nils Lofgren (1975) *Cry Tough (1976) ===Ian Hunter=== *All American Alien Boy (1976) ===Paul Kantner=== *Planet Earth Rock and Roll Orchestra (1983) ===Journey=== *Journey (1975) *Look into the Future (1976) *Next (1977) *Infinity (1978) ===Sammy Hagar=== *Nine on a Ten Scale (1976) ===Jefferson Starship=== *Freedom at Point Zero (1979) *Modern Times (1981) *Winds of Change (1982) ===Whitesnake=== * Whitesnake (1987) * 1987 Versions (1987) ===Ronnie Montrose=== * The Diva Station (1990) ===UFO=== * Covenant (2000) * Sharks (2002) ===Jake E. Lee=== *Retraced (2005) Luokka:Brittiläiset rumpalit Luokka:John Mayall & the Bluesbreakers Luokka:Jefferson Starshipin jäsenet Luokka:Rockmuusikot Luokka:Vuonna 1946 syntyneet Luokka:Elävät henkilöt
Bloom (tehoste)

Bloom eli light bloom on 3D-grafiikassa käytetty tehoste. Tehosteen tarkoituksena on mallintaa valokuvauksessa ja elokuvien kuvaamisessa käytettävien linssien toimintaa. Vaikka tietokonegrafiikka mahdollistaa teoriassa täydellisen tarkan kuvan mallinnuksen, todellisissa linsseissä on pieniä epäpuhtauksia, jotka eivät näy normaaliolosuhteissa, mutta suuret valojen kirkkauserot saavat kirkkaammat alueet levittämään ympärilleen valopihan. Tehosteessa kirkkaiden valojen leviämistä simuloidaan keinotekoisesti. Efekti aikaansaadaan useimmiten tekemällä kuvasta korkeakontrastinen kopio (kirkkaita osia kirkastetaan, tummia tummennetaan) ja sumentamalla sitä, lisäten tämä alkuperäiseen kuvaan. Sumennuksen määrä riippuu valon kirkkaudesta. Laajan dynamiikan (HDR) grafiikan näyttämisessä bloomia käytetään, jos kuva sisältää kirkkaampia kohtia kuin käyttäjän monitori voi näyttää. Bloom ei sinällään liity kuitenkaan kiinteästi HDR- grafiikkaan, joskin HDR-tekniikoita voidaan käyttää bloom-tehostetta toteutettaessa, esimerkiksi sumennuksen määrää arvioitaessa. Tehostetta käytetään laajalti uusissa tietokonepeleissä. Yksi ensimmäisistä peleistä, joka käytti tehostetta Ico (2001). Muita suosittuja pelejä ovat Tron 2.0 (2003). Luokka:Tietokonegrafiikka
Rekikoira

thumb|right|Koiravaljakko Rekikoiriksi kutsutaan yleisesti pohjoisia koirarotuja, joiden alkuperäinen käyttötarkoitus on ollut toimia vetoeläimenä arktisilla alueilla. Eskimot ja intiaanit olivat niiden perinteisiä käyttäjiä. Rekikoirat ovat monikäyttöisiä koiria. Nykyään rekikoiria käytetään harrastus- ja kilpailutoiminnassa erityisessä valjakkourheilulajeissa. Rekikoiran tulee olla sosiaalinen, koska valjakossa toimii yhtä aikaa monta koiraa. == Koiravaljakot == Valjakkoja on kolme päätyyppiä: *Yleisin on pariveto. Siinä keskellä menee pääliina, johon koirat kiinnittyvät sivuliinoilla pareittain. Koirat kytketään pääliinaan myös kaulapannasta lyhyellä liinalla eli seisingillä. *Viuhkatyyppi, jota käyttävät esimerkiksi Grönlannin eskimot. Se sopii aukeille jäätiköille, joissa puista ei ole haittaa. Viuhkatyypissä jokaisen koiran vetoliina kiinnittyy suoraan rekeen. Vetoliinat ovat usein hieman eri pituisia. *Harvemmin näkyvä tyyppi on kahden pääliinan muodostama jono, jossa koirat ovat peräkkäin kahden liinan välissä. Liina on voitu korvata myös aisalla. Keulalla juoksee johtajakoira tai johtajakoirapari. Sillä tai niillä tulee olla tehtäväänsä sopivat luonteet. Johtajan tulee olla kuuliainen ohjaajalle, mutta samalla riittävän itsenäinen. Johtoparin jälkeen olevat koirat sijoitetaan tasaväkisin, hyvin keskenään toimeen tulevin parein, ylläpitämään valjakon vauhtia. Näitä kutsutaan vauhtipareiksi. Parivedossa lähinnä rekeä olevia koiria sanotaan pyöräpariksi. Niiden tulee olla vankkarakenteisia ja kestäviä, koska joutuvat ensimmäisinä alttiiksi vedettävän kuorman painolle ja heilahduksille. ==Rekikoirarotuja== *Samojedinkoira *Alaskanmalamuutti *Siperianhusky *Grönlanninkoira *Kanadaneskimokoira *Chinook * Koillissiperianrekilaika *Alaskanhusky (ei varsinainen rotu, koska tyyppi ei ole yhtenäinen) *Skandinaviankoira (samoin kuin alaskahusky) *Eurasier ==Katso myös== *Valjaat * Luokka:Retkeily
Simetidiini

Simetidiini on mahahapon eritystä vähentävä lääkeaine. Se oli ensimmäinen histamiinin H2-reseptorin salpaukseen perustuva mahahaavalääke. Sen kehitti Glaxo Smith Kline, joka markkinoi ainetta kauppanimellä Tagamet®. Tagamet oli 1980-luvun alkupuolella maailman myydyimpiä lääkkeitä, mutta uudet tehokkaammat lääkkeet ovat nykyisin syrjäyttäneet sen. == Aiheesta muualla == *Terveysportti, metatesaurus: Simetidiini *KEGG: Cimetidine *ChemBlink: Cimetidine Luokka:H2-reseptoriantagonistit
Andy Hertzfeld

Andy Hertzfeld (s. 6. huhtikuuta 1953) on yhdysvaltalainen sovelluskehittäjä ja tietotekniikan asiantuntija. Hän oli eräitä Apple Computerin Macintosh- projektin keskushenkilöitä 70- ja 80-lukujen taitteessa. Vuodesta 2005 Hertzfeld on työskennellyt Googlelle. Hän on perustanut kolme IT-alan yritystä, Radius (1986), General Magic (1990) ja Eazel (1999). Läpi uransa Hertzfeld on tukenut ja tehnyt tunnetuksi vapaan lähdekoodin ideaa Open Source Applications Foundationin kautta. ==Ura== Hertzfeld valmistui Brownin yliopistosta tietojenkäsittelytieteen laitokselta vuonna 1975 ja jatkoi opiskeluaan Kalifornian yliopistossa. Vuonna 1978 hän aloitti sovelluskehityksen Apple II -tietokoneelle ja seuraavana vuonna Apple palkkasi Hertzfeldin systeemikehittäjäksi. Hänen töitään olivat muun muassa Apple SilenType -tulostinajurit ja ensimmäinen 80:n rivin näytönohjain Apple II:lle. Pyydettyään siirtoa Macintosh-projektiin helmikuussa 1981 Hertzfeld työskenteli projektissa nimekkeellä Software Wizard ja kirjoitti ROM-muistille tallennettua käyttöjärjestelmäkoodia ja User Interface Toolbox -rajapintaa sekä apuohjelmia käyttöliittymän hallintaan, kuten ohjauspaneelin ja leikepöydän. Vuonna 1984 Hertzfeld jätti Applen ja perusti omia yrityksiä, joista vuonna 1999 perustettu Eazel oli mukana kehittämässä GNOME- ikkunointijärjestelmän Nautilus-tiedostoselainta. ==Lähteet== * ==Aiheesta muualla== *Differnet.com — Andy Hertzfeldin kotisivut *Folklore.org — Kokoelma kertomuksia Macintoshin kehittämisestä *NNDB-tietopankin tiedot Luokka:Applen henkilöstö Luokka:Yhdysvaltalaiset tietotekniikan kehittäjät Luokka:Vuonna 1953 syntyneet Luokka:Elävät henkilöt Luokka:Googlen henkilöstö
AEL

AEL (Ammattienedistämislaitossäätiö AEL sr, aiemmin Ammatinedistämislaitos) oli suomalainen tekniikan ammatillista koulutusta tarjoava yritys. Se koulutti teollisuuden ja teknisten palvelutoimialojen ammattilaisia, asiantuntijoita ja esimiehiä. Tammikuussa 2020 AEL ja Amiedu yhdistyivät Taitotaloksi. AEL tarjosi yrityksille kehittämis- ja koulutuspalveluja sekä avoimia ja yrityskohtaisia koulutuksia.http://www.ael.fi/yrityksen-kehittamisen-palvelut http://www.ael.fi/koulutustarjonta AEL:ssä sai suorittaa eri alojen näyttötutkintoja. Valikoimassa oli yli 60 valinnaista näyttötutkintoa.http://www.ael.fi/nayttotutkinnot ==Toimipisteet== AEL:n päätoimipaikka oli Helsingissä, jonka yhteydessä toimi myös AEL:n hotelli. Muut toimipisteet sijaitsevat Oulussa ja Tampereella. ==Historia== 10\. marraskuuta 1922 perustettiin Ammatinedistämislaitos Viktor Julius von Wrightin aloitteesta. Perustajayhteisöt olivat Suomen Työnantajain Keskusliitto, Suomen teollisuusvaltuuskunnan keskuskomitea (myöhemmin Käsi- ja Pienteollisuuden Keskusliitto) ja Maataloustuottajain Keskusliitto.Otavan Iso tietosanakirja (2. painos), osa 1, palsta 437. Helsinki: Otava, 1962. 1920-luvulla koulutus keskittyi uuteen maatalousteknologiaan sekä auton- ja traktorinkorjaukseen. Vuosina 1922–1987 kaikki Suomen autokoulunopettajat koulutettiin AEL:ssä. 1940-luvulla AEL osallistui sotainvalidien uudelleenkoulutukseen ja koulutti työvoimaa konepajateollisuuteen, joka tarvitsi runsaasti uusia työntekijöitä sotakorvausten maksamiseksi. Vuonna 1991 Ammatinedistämislaitoksen viralliseksi nimeksi tuli AEL. Vuonna 1993 siihen liittyi Insinöörijärjestöjen koulutuskeskus Insko. AEL:n koulutustoiminta sai ISO 9001 -laatusertifikaatin vuonna 1994 Pohjoismaiden ensimmäisenä koulutuslaitoksena. Vuonna 2016 AEL Oy sulautui Ammattienedistämislaitossäätiö AEL sr:öön. Tammikuussa 2020 AEL ja Amiedu yhdistyivät Taitotaloksi. ==Lähteet== ==Aiheesta muualla== *AEL:n kotisivut Luokka:Suomalaiset oppilaitokset Luokka:Aikuiskoulutus
Amyntas Andromeneen poika

Amyntas Andromeneen poika oli makedonialainen sotilas. Hän ja hänen kolme veljeään Simmias, Attalos ja Polemon palvelivat kaikki Aleksanteri Suuren armeijassa. Amyntas oli luultavasti veljeksistä vanhin, koska hän johti Tymfaian maakunnan jalkaväkiosastoa (takseis, noin 1 500 miestä). Gaugamelan taistelussa osastoa johti jostain syysta Amyntaan veli Simmias. Filotaan salajuonioikeudenkäynnin yhteydessä Amyntas puolusti Filotasta. Oikeudenkäynnin jälkeen Amyntasta alettiin syyttää osallisuudesta Filotaan salajuoneen. Filotas ja Amyntas olivat olleet hyviä ystäviä. Amyntasta ei auttanut se, että hänen veljensä Polemon pakeni leiristä oikeudenkäynnin jälkeen. Amyntas sai kuitenkin veljensä ylipuhuttua ja palaamaan armeijan luokse. Tämän jälkeen Aleksanteri vapautti veljekset kaikista syytteistä. Pian tämän jälkeen Amyntas kuoli taistelussa Sogdiassa ja Attalos otti Tymfaian osaston johtoonsa. == Aiheesta muualla == * The sons of Andromenes - Wiki Classical Dictionary Luokka:Antiikin kreikkalaiset sotilaat
Kaupunginviskaali

Kaupunginviskaali oli virallisten syyttäjien virkanimike Suomen niin sanotuissa vanhoissa kaupungeissa, joissa toimi raastuvanoikeus. Aluksi kaupunginviskaali oli kunnan virkamies, mutta vuonna 1978 myös vanhojen kaupunkien oikeudenhoito valtiollistettiin. Sittemmin 1990-luvulla kaupunginviskaaleista tuli kihlakunnansyyttäjiä. Luokka:Oikeuslaitos Luokka:Oikeushistoria
Effodeildin

Effodeildin on Tanskalle kuuluvan itsehallintoalueen Färsaarten jalkapallon pääsarja/ammattilais-sarja. Färsaarten sarjamestaruudesta on pelattu vuodesta 1942 lähtien. Eurocup-kilpailuihin färsaarelaisjoukkueet ovat osallistuneet vuodesta 1993 lähtien. Vuoteen 1975 saakka korkein sarjataso oli nimeltään Meistara-deild (mestaruusdivisioona) ja vuosina 1976–2004 1. deild (1. divisioona). Vuosina 2006-2008 sarja tunnettiin nimellä Formuladeildin ja 2009-2011 nimellä Vodafonedeildin. ==Joukkueet kaudella 2025 == * 07 Vestur * B36 Tórshavn * B68 Toftir * EB/Streymur * FC Suðuroy * Havnar Bóltfelag * KÍ Klaksvík * NSÍ Runavík * TB Tvøroyri * Víkingur Gøta ==Katso myös== * Luettelo jalkapallon Färsaarten-mestareista ==Lähteet== Luokka:Färsaarten jalkapallosarjat zh:法罗群岛足球甲级联赛
Oksathres

Oksathres (Oksathres, Oksyatres, Eksathres, ) oli Persian kuninkaan Dareios III:n veli. Issoksen taistelussa hän puolusti veljeään hyökkääviä makedonialaisia ratsumiehiä vastaan. Oksathres liittyi Aleksanteri Suuren kannattajiin vuonna 330 eaa. sen jälkeen, kun Bessos murhasi Dareioksen. Aleksanteri luovutti Bessoksen Oksathreelle sen jälkeen, kun tämä saatiin kiinni. Oksathres antoi ristiinnaulita Bessoksen samalla paikalla, jolla hänen veljensäkin oli surmattu. Oksathreella oli yksi tytär, Amastris, joka meni naimisiin Aleksanteri Suuren sotapäällikön Krateroksen kanssa Susassa pidetyissä häissä vuonna 324 eaa. Luokka:Akhaimenidit
Burrell Smith

Burrell Carver Smith (s. 16. joulukuuta 1955) on yhdysvaltalainen tietotekniikan insinööri, joka työskenteli Apple Computerin Macintosh- projektissa 80-luvun alussa. Smith palkattiin Applelle helmikuussa 1979 Apple II -teknikoksi. Smith tuli tunnetuksi yrityksessä elokuussa 1979, kun hän toimitti Andy Hertzfeldille työnsä ulkopuolella tekemänsä täydellisen dokumentaation Steve Wozniakin suunnittelemasta Apple II:n laitteistoratkaisuistaAndy Herzfeld, I'll Be Your Best Friend, Folklore.org . Luettu 26. syyskuuta 2006.. Myöhemmin Smith kutsuttiin Macintosh-projektiin, jossa hän suunnitteli ja testasi Macintoshin laitteistoa. Macintosh 128K:n julkaisemisen jälkeen Smith kehitti muiden vanhojen, taloon jääneiden Macintosh-projektin jäsenten kanssa Macintoshin seuraajaa, Turbo Macia, jossa oli sisäänrakennettu kovalevy. Smith jätti Applen helmikuussa 1985 ja oli myöhemmin mukana perustamassa Radius-yritystä. Smith on eläkkeellä ja asuu Palo Altossa. ==Lähteet== ==Aiheesta muualla== *Kertomus, jossa Smith jättää Applen Luokka:Applen henkilöstö Luokka:Yhdysvaltalaiset insinöörit Luokka:Yhdysvaltalaiset tietotekniikan kehittäjät Luokka:Vuonna 1955 syntyneet Luokka:Elävät henkilöt
Subotica

Subotica (kyr. Суботица, ) on kaupunki ja kunta pohjoisessa Serbiassa, Vojvodinan autonomisen maakunnan alueella. Se sijaitsee noin kymmenen kilometrin päässä Unkarin rajalta. Se on 141 554 asukkaallaan (2011) Vojvodinan toiseksi suurin kaupunki Novi Sadin jälkeen. Subotica on myös Pohjois-Bačkan alueen pääkaupunki ja hallinnollinen keskus. Ensimmäinen säilynyt kirjallinen maininta Suboticasta on vuodelta 1391 unkarilaisella nimellä Zabadka.http://www.malagostiona.com/eng/about_us/subotica.html Nykyistä nimeä käytettiin ensimmäistä kertaa 1653,http://www.subotica.co.yu/en/history/historyMAIN.htm ja se tulee serbian ja kroatian kielten lauantaita merkitsevästä subota-sanasta. Kaupunki on historiansa aikana tunnettu lukuisilla muillakin nimillä. Ottomaanit hallitsivat Suboticaa vuosien 1542 ja 1686 välisenä aikana. Kaupunkia palvelee Subotican lentoasema. == Kunta == Subotican kunta koostuu Subotican kaupungin lisäksi Palićin kaupungista ja seitsemästätoista kylästä, jotka ovat: * Bajmok * Bački Vinogradi * Bačko Dušanovo * Bikovo * Čantavir * Donji Tavankut * Đurđin * Gornji Tavankut * Hajdukovo * Kelebija * Ljutovo * Mala Bosna * Mišićevo * Novi Žednik * Stari Žednik * Šupljak * Višnjevac == Väestöjakauma == Subotican kunnan suurimmat etniset ryhmät ovat: * Unkarilaiset (38,47 % väestöstä) * Serbit (24,14 %) * Kroaatit (11,24 %) * Bunjevcit (10,95 %) * Jugoslaavit (5,76 %) * Montenegrolaiset (1,25 %) Kaupungin suurimmat etniset ryhmät ovat: * Unkarilaiset (34,99 %) * Serbit (26,25 %) * Bunjevcit (10,87 %) * Kroaatit (10,43 %) * Jugoslaavit (6,79 %) * Montenegrolaiset (1,60 %) * Romanit (1,17 %) Subotican kunnan puhutuimmat kielet ovat serbia (46,60 %), unkari (38,82 %) ja kroatia (5,93 %). Väestöstä 63,02 % on katolisia, 25,96 % ortodokseja ja 1,88 % protestantteja. Serbian kieli on kaikkein palkattu kieli jokapäiväisessä elämässä. Unkarin kieltä käyttävät myös lähes kolmasosa väestöstä päivittäisissä keskusteluissaan. Molempia kieliä käytetään myös laajalti kaupallisissa ja virallisissa merkinnöissä == Ystävyyskaupungit == * Budapest (Unkari) * Dunajská Streda (Slovakia) * München (Saksa) * Namur (Belgia) * Odorheiu Secuiesc (Romania) * Olomouc (Tšekki) * Osijek (Kroatia) * Szeged (Unkari) * Tilburg (Alankomaat) * Wolverhampton (Yhdistynyt kuningaskunta) * Zirc (Unkari) == Lähteet == == Aiheesta muualla == * Viralliset sivut , , , * Map of Subotica Luokka:Serbian kaupungit Luokka:Vojvodina Luokka:Serbian kunnat
Gari Napalkov

Gari Jurjevitš Napalkov (; s. 27. kesäkuuta 1947 Nižni Novgorod, Venäjän SFNT) on Neuvostoliittoa urallaan edustanut venäläinen mäkihyppääjä. Napalkovin huippuhetki oli vuoden 1970 MM-kisat Štrbské Plesossa Ylä-Tatralla Tšekkoslovakiassa, missä hän voitti kultaa sekä normaali- että suurmäessä. Lisäksi hän saavutti kaksi osakilpailuvoittoa Keski-Euroopan mäkiviikolla: Innsbruckissa vuonna 1968 (mäkiviikko 1967–68) ja Oberstdorfissa vuonna 1969 (mäkiviikko 1968–69). Sapporon olympialaisissa 1972 hän oli suurmäessä kuudes ja normaalimäessä seitsemäs. Hän lopetti kansainvälisen uransa vuonna 1976. ==Lähteet== * * http://www.infosport.ru/memoryPro/Doc.asp?id=2731 Luokka:Neuvostoliittolaiset mäkihyppääjät Luokka:Vuonna 1947 syntyneet Luokka:Elävät henkilöt